Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 22.9. 2018

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesenia
3. Správa účtovníka o stave účtu
4. Správa OLH o pestevných a ťažbových prácach
5. Správa o dodávkach palivového dreva pre podielnikov
6. Žiadosti, diskusie a predloženie nových návrhov
7. Návrh na uznesenie

Zasadnutie výboru viedol predseda výboru. Privítal prítomných, konštatoval, že výbor je uznášaniaschopný.

1. Návrh programu, určenie zapisovateľa

Predseda výboru oboznámil prítomných s programom, ktorý bol bez pripomienok schválený. Za zapisovateľku určil Annu Brukovú.

1. Kontrola uznesenia

Predseda US konštatoval, že uznesenia zo zasadnutia výboru , zo dňa 24.7.2018 boli splnené.

1. Správa o stave účtu

Pre neprítomnosť účtovníčky, správu o stave účtu podal predseda výboru. K 22. 9.2018 bolo na bežnom účte v Poštovej Banke 52 819,37 € v pokladni 49, 06 € .

1. Správa OLH o pestevných a ťažbových prácach

Správu podal OLH , oboznámil prítomných , že ťažba v Havrane bola ukončená, momentálne prebieha ťažba v Dierovej. Z kalamity sa vyťažilo 18 kubíkov. Prerezávky ešte stále prebiehajú v Havrane. O uhadzovanie po ťažbe prejavil záujem Chomist Peter. Výžin bol urobený na ploche 8,5 ha. Náter proti ohryzu sa bude robiť v tomto období. Podrobná správa tvorí prílohu k zápisnici.

1. Správa o dodávkach dreva pre podielnikov.

Predseda US konštatoval , že treba dodať palivo ešte 8 podielnikom.

1. Žiadosti, diskusia , predloženie nových návrhov

Alojz Gašper upozornil na to, že by bolo dobré spevniť a upraviť cestu ,tým by sa znížili náklady na ťažbu. Vladimír Lacko informoval prítomných o odbere dreva pre p. Metesa a o prácach na píle. Vendelín Chovanec podal sťažnosť na kvalitu dodaného palivového dreva. Touto sťažnosťou sa bude zaoberať dozorná rada.

7 . Návrh na uznesenie

Predseda výboru podal návrh na uznesenie.

V Stankovanoch 22. 9. 2018 zapísala Anna Bruková

Overovatelia: .......................................

.......................................

U z n e s e n i e

prijaté na zasadnutí výboru PS Urbár Stankovany

dňa 22.9.2018

Uznesenie č. 1 k bodu 1

Výbor súhlasí s programom a s menovaním zapisovateľky.

Uznesenie č. 2 k bodu 2

Predseda výboru konštatoval, že uznesenia zo zasadnutia výboru dňa 24. 7. 2018 boli splnené.

Uznesenie č. 3 k bodu 3

Výbor PS berie na vedomie správu o stave finančných prostriedkov na bežnom účte a v pokladni.

Uznesenie č. 4 k bodu 4

Výbor PS berie na vedomie správu OLH o pestevných a ťažbových prácach.

Uznesenie č. 5 k bodu 5

Výbor PS berie na vedomie správu o dodávkach dreva pre podielnikov.

Uznesenie č. 6 . k bodu 6

Výbor PS berie na vedomie diskusné príspevky a nové návrhy, obsah ktorých je zaznamenaný v zápisnici.

V Stankovanoch 22. 9. 2018 Ján Karas

predseda výboru PS

Prílohy: Prezenčná listina

Správa o pestevných a ťažbových prácach